Helmut Kohl

Helmut Josef Michael Kohl (* 3. apríl 1930, Ludwigshafen am Rhein, Nemecko – † 16. jún 2017, tamtiež) bol nemecký konzervatívny politik a štátnik. Od roku 1982 do 1998 bol kancelárom Nemeckej spolkovej republiky.

Po štúdiách vo Frankfurte a Heidelbergu sa stal Kohl právnikom. V roku 1973 ho zvolili za predsedu CDU (Kresťanskodemokratickej únie). Po páde Schmidtovej vlády v roku 1982 sa stal novým nemeckým kancelárom. Nemecko trpelo pretrvávajúcimi hospodárskymi ťažkosťami a Kohl zorganizoval v západonemeckom parlamente úspešné hlasovanie o vyslovení nedôvery Schmidtovi. Následne bol vymenovaný za dočasného kancelára.

Helmut Kohl bol za riadneho nemeckého kancelára zvolený 6. marca 1983. V roku 1987 viedlo oživenie nemeckého hospodárstva k jeho opätovnému zvoleniu.

Na jeseň roku 1989 sa zrútila komunistická vláda východného Nemecka a Kohl viedol úsilie o zjednotenie Nemecka. V marci 1990 bol Kohl v prvých celonemeckých voľbách po šiestich desaťročiach zvolený za prvého kancelára zjednoteného Nemecka. Počas svojho tretieho funkčného obdobia vo funkcii kancelára Kohl dohliadal na neľahkú úlohu začleniť ochromené východonemecké hospodárstvo do západnej Európy a bol zástancom hnutia za zjednotenú Európu. V roku 1994 bol Kohl zvolený na štvrté funkčné obdobie, ale rastúca nezamestnanosť v Nemecku a jeho škrty v systéme sociálneho zabezpečenia viedli v roku 1998 k jeho porážke Gerhardom Schroderom a sociálnymi demokratmi.

Jeho 16-ročné obdobie vlády bolo najdlhšie od vlády Otta von Bismarcka.

Referencie

Iné projekty 

Kancelári Nemecka
Absolventi Ruprecht-Karls-Universität Heidelberg
Osobnosti na nemeckých poštových známkach